Badiiy asar pafosi
Pafos (yun. „hissiyot“, „ehtiros“, „iztirob“) — yozuvchini maftun etgan va butun asarga singib ketgan, undagi badiiy tasvirning yoʻnalishini belgilab beradigan joʻshqin tuygʻu, gʻoya, his-hayajon. Pafos adabiy asarda badiiy gʻoyaning ehtiros bilan gʻoyat tasirchan, oʻquvchini hayrat va larzaga solar darajada ifoda etilishi boʻlib, adib unda oʻz nuqtayi nazari va qarashlarini yashirmaydi. Asar pafosi oʻquvchining oʻz nuqtayi nazarini aniq belgilab olishga ham koʻmak beradi.